text: Alle bag Mandø og Novrup diger skal gå inden døre
  05 december 2013 kl. 15.50
  Der er nu indført alarmberedskab for områderne bag Novrup dige syd for Esbjerg samt for digerne på Mandø. Alle skal gå ind og følge politiets meldinger.
  Der er nu indført alarmberedskab for områderne bag Novrup dige syd for Esbjerg samt for digerne på Mandø. Der er en prognose på en vandstand på 4,48 meter (Dansk Vertikal Reference), oplyser Syd- og Sønderjyllands Politi i en beredskabsmeddelelse.
  Der er ikke i øjeblikket iværksat evakuering, men beboere bag digerne ved Novrup samt på Mandø skal gå indenfor og følge politiets med i politiets meldinger.
  
  Fra Twitter
  Alarmberedskab for områder bag Novrup dige syd for Esbjerg samt for digerne på Mandø.Prognose på 4,48 meter (DVR) #kriseinfodk #stormdk
  
  Ikke iværksat evakuering, men beboere bag diger v. Novrup og på Mandø skal gå indenfor og følge med på DR P4 Syd/Esbj. #stormdk #kriseinfodk
  
  